32000R1478
L 167/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1478/2000 НА СЪВЕТА
от 19 юни 2000 година
за изменение на Регламент (ЕО) № 2866/98 относно валутните курсове към еурото на валутите на държавите-членки, които приемат еурото
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 123, параграф 5 от него,
като взе предвид предложението на Комисията,
като взе предвид становището на Европейската централна банка (1),
като има предвид че:
(1)
Регламент (ЕО) № 2866/98 на Съвета от 31 декември 1998 г. относно валутните курсове към еурото на валутите на държавите-членки, които приемат еурото (2), определя валутните курсове, приложими от 1 януари 1999 г. съгласно Регламент (ЕО) № 974/98 на Съвета от 3 май 1998 г. относно въвеждането на еурото (3).
(2)
Решение 98/317/ЕО на Съвета от 3 май 1998 г. в съответствие с член 121, параграф 4 от Договора (4) постановява, че Гърция не е изпълнила необходимите условия за приемане на единната валута.
(3)
Съгласно Решение 2000/427/ЕО на Съвета от 19 юни 2000 г., в съответствие с член 122, параграф 2 от Договора, относно приемането на единната валута от Гърция на 1 януари 2001 г. (5) Гърция вече изпълнява необходимите условия и дерогацията за Гърция се отменя от 1 януари 2001 г.
(4)
Въвеждането на еурото в Гърция изисква да бъде приет валутният курс на драхмата към еурото,
ПРИЕ НАСТОЯЩИЯ РЕГЛАМЕНТ:
Член 1
В списъка на валутните курсове в член 1 от Регламент (ЕО) № 2866/98 между курсовете на германската марка и испанската песета се добавя следното:
„= 340,750 гръцки драхми.“
Член 2
Настоящият регламент влиза в сила на 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Санта Мария да Фейра на 19 юни 2000 година.